Robert Nordmark

Robert Nordmark (s. 20. elokuuta 1962 Kalix) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta MM-kilpailuissa 1986, 1987 ja 1995, joissa hän voitti yhden maailmanmestaruden ja saavutti kaksi MM-hopeaa.

Nordmark edusti kotimaansa pääsarjassa Västra Frölundaa, Brynäs IF:ää ja Luleå HF:ää sekä NHL-vuosiensa jälkeen Västerås IK:ta ja Djurgårdens IF:ää. Detroit Red Wings varasi hänet NHL:ään vuoden 1981 varaustilaisuuden kymmenennellä kierroksella 191. varausvuorolla mutta se ei vielä johtanut sopimukseen. St. Louis Blues varasi Nordmarkin vuoden 1987 varaustilaisuuden kolmannella kierroksella 59. varausvuorolla, ja kaudella 1987–1988 hän pelasi NHL:ssä 67 runkosarjaottelua, joissa hän teki kolme maalia ja sai 18 syöttöpistettä. Kaudet 1988–1991 Nordmark edusti NHL:ssä Vancouver Canucksia, ja ensimmäisellä kaudellaan hän pelasi 80 runkosarjaottelua, joissa hän teki kuusi maalia ja antoi 35 maalisyöttöä, sekä seitsemän pudotuspeliä, joissa hän teki kolme maalia ja sai kaksi syöttöpistettä. Kahtena seuraavana kautena hän pelasi 44 ja 45 runkosarjaottelua eikä yhtään pudotuspeliä, ja vuonna 1991 hän palasi Ruotsiin. Kaudella 1995–1996 Nordmark edusti Suomen liigassa Rauman Lukkoa, ja sen jälkeen hän pelasi myös Sveitsissä, Itävallassa ja Englannissa. Viimeiset ottelunsa hän pelasi Ruotsissa kaudella 2003–2004.

Lähteet 

Ruotsalaiset jääkiekkoilijat
Detroit Red Wingsin varaamat pelaajat
St. Louis Bluesin varaamat pelaajat
Vuonna 1962 syntyneet
Elävät henkilöt